[{"text_idx": "#000000", "text": "Plej proksimaj haltejoj de publika trafiko: Adamov (trajnlinio S2), Babice nad Svitavou, supra haltejo (buslinio 210)"}, {"text_idx": "#000001", "text": "Interesaj lokoj en la c\u0302irkau\u0306aj\u0302o: monumento de arbaristoj, natur-rezervejo Dr\u030ci\u0301nova\u0301, Skolopa fontujo (Sluc\u030ci\u0301 studa\u0301nka), belvidejo de Aleksandro"}, {"text_idx": "#000002", "text": "Ebloj por parkado de au\u0306toj: rekte en Adamov au\u0306 en Babice nad Svitavou"}, {"text_idx": "#000003", "text": "Longeco de la arbara vojo: 4 km"}, {"text_idx": "#000004", "text": "Karakterizo de la arbara vojo Dr\u030ci\u0301nova\u0301: g\u0302i estas arbara vojo konektanta Adamov kun Babice nad Svitavou kaj kondukanta tra periferio de la natur-rezervejo Dr\u030ci\u0301nova\u0301. La tuta arbara vojo kopias flavan turisman traceon. La komenca parto de la vojo (punkto 1 en la suba mapo) el Adamov al monumento de torture mortigitaj arbaristoj estas neklopoda. Plezurigos vin abunda Skolopa fontujo (punkto 3 en la suba mapo) konstruita de profesoro Josef Opletal (unu el la plej eminentaj c\u0302eh\u0302aj arbaristoj) en 1947 kaj poste vi povos ripozi sidante c\u0302e la monumento de la torturitaj arbaristoj. Tiu estis senvualigita la 26-an de oktobro 1946. La orienta flanko de monumento havas du kolumnojn kun nomoj de falintaj, ekzekutitaj kaj torturitaj arbaristoj en la tempo de la germana okupacio. La okcidenta flanko de la monumento surhavas bildon de Kristo en grandeco pli alta ol natura kaj super la bildo trovig\u0302as citaj\u0302o de Toma\u0301s\u030c Garrigue Masaryk:"}, {"text_idx": "#000005", "text": "Jesuo, ne Cezaro, ne per glavo, sed per plugilo, jen senco de nia historio."}, {"text_idx": "#000006", "text": "Sekva vojparto iam tiam proponas panoranom de Adamov inkluzive de arbara vojo Sub Jelenec. La arbara vojo Dr\u030ci\u0301nova\u0301 poste oficiale finig\u0302as c\u0302e herbejeto kun disvojig\u0302o (punkto 2 en la suba mapo), kie oni trovas ankau\u0306 la enkondukan informan panelon. Tamen Mapy.cz oficiale montras, ke la arbara vojo Dr\u030ci\u0301nova\u0301 kondukas g\u0302is Babice nad Svitavou. Antau\u0306 la eniro al Babice nad Svitavou oni trovas tabelon, kiu atentigas pri la arbara vojo Barbora. Tiu fakte komencig\u0302as en la sama loko en Adamov kiel la vojo Dr\u030ci\u0301nova\u0301, sed ankau\u0306 g\u0302i ne havas tabelon sur sia komenco en Adamov. Per arbara vojo Barbora vi c\u0302iukaze povas reveni al Adamov, eventuale vi povas iri g\u0302is Babice nad Svitavou kaj reveni al Adamov per arbara vojo S\u030cutrovana\u0301 lau\u0306 verdaj s\u0302ildetoj trans belvidejo de Aleksandro."}, {"text_idx": "#000007", "text": "La vojo mem tau\u0306gas pli por montaraj bicikloj, la komenca vojparto el Adamov al Monumento de Arbaristoj estas s\u0302tonplena kaj plurloke ec\u0302 mallarg\u0302a. Viziti la vojon kun infanc\u0302areto mi ne rekomendas."}, {"text_idx": "#000008", "text": "Punkto 1: komenco / fino de la vojo en Adamov"}, {"text_idx": "#000009", "text": "Punkto 2: Oficiala komenco / fino de la vojo sur la arbara herbejeto super Babice nad Svitavou"}, {"text_idx": "#000013", "text": "De rando de Brno al Adamov tra du belvidejoj (18 km)"}, {"text_idx": "#000014", "text": "Al panoramoj en Josefan valon (15 km)"}, {"text_idx": "#000015", "text": "Festa ekskurso ne nur por la 17-a novembro (18 km)"}]